b'\n_START_ARTICLE_\nMercedes AMG High Performance Powertrains\n_START_SECTION_\nHistorie\n_START_PARAGRAPH_\nMario Illien og Paul Morgan grundlagde i 1983 selskabet Ilmor Engineering Ltd som en uafh\xc3\xa6ngig britisk producent af motorer til racerbiler. Selskabets navn blev dannet af de to grundl\xc3\xa6ggeres efternavne. Selskabet startede oprindelig med at bygge motorer for det amerikanske Champ Car-mesterskab med penge fra teamejeren og chassisproducenten Roger Penske._NEWLINE_I 1991 gik Ilmor ind i Formel 1 som motorleverand\xc3\xb8r til Leyton House Racing (tidligere March). I 1992 skiftede Leyton House navn tilbage til March og fortsatte med at bruge Ilmor-motorer. Ilmor leverede samme \xc3\xa5r ogs\xc3\xa5 motorer til Tyrrell-teamet. Ilmors gode navn i F1 gjorde at sportsvognsteamet Sauber og Mercedes-Benz, som planlagde at g\xc3\xa5 ind i Formel 1 sammen, signerede en aftale med Ilmor. Mercedes trak sig imidlertid fra projektet og motorerne blev officielt kaldt Ilmor, kun p\xc3\xa5f\xc3\xb8rt "Concept by Mercedes-Benz". Men efter uventede gode pr\xc3\xa6stationer i 1993 form\xc3\xa5ede Sauber at overbevise Mercedes til officielt at g\xc3\xa5 ind i F1. I 1994 leverede Ilmor 1993-spesifikations motorer til det nye Pacific GP-team til Keith Wiggins. Pacific form\xc3\xa5ede kun at kvalificere sig syv gange p\xc3\xa5 32 fors\xc3\xb8g, men motorerne blev ikke trukket frem som \xc3\xa5rsag for den svage pr\xc3\xa6station._NEWLINE_Daimler-Benz k\xc3\xb8bte i 1993 Chevrolets 25% ejerandel i Ilmor. Ilmor blev motorpartner for McLaren i 1995, og de tog sin f\xc3\xb8rste sejr i Australiens Grand Prix 1997. Mika H\xc3\xa4kkinen vandt k\xc3\xb8rermesterskabet i b\xc3\xa5de 1998 og 1999, og teamet vandt konstrukt\xc3\xb8rmesterskabet i 1998._NEWLINE_I 2001 omkom Paul Morgan da han skulle lande sit veteranfly p\xc3\xa5 Sywell Aerodrome i Northamptonshire. Dette f\xc3\xb8rte til at Daimler AG i 2002 \xc3\xb8gede sin ejerandel til 55% og skiftede selskabets navn til Mercedes-Ilmor. I 2005 blev Daimler eneejer af Mercedes-Ilmor og selskabet fik navnet Mercedes-Benz HighPerformanceEngines Ltd. Samtidig blev den lille "Special Projects"-del af selskabet, som siden 2003 havde kontrakt p\xc3\xa5 design og konstruktion af Indy Racing League-motorer for Honda, udskilt som et eget selskab, ejet af Mario Illien og Roger Penske. Det nye selskab, som er helt uafh\xc3\xa6ngig af Mercedes, har f\xc3\xa5et det oprindelige navn Ilmor Engineering Ltd tilbage._NEWLINE_I 2011 blev navnet skiftet til det nuv\xc3\xa6rende Mercedes AMG High Performance Powertrains, i tr\xc3\xa5d med at Formel 1-teamet Mercedes GPs navn blev skiftet for at inkludere varem\xc3\xa6rket Mercedes-AMG.'